b'\n_START_ARTICLE_\nAndrej Tro\xc5\xa1\xc4\x8dinski\n_START_SECTION_\nKariera\n_START_PARAGRAPH_\nTro\xc5\xa1\xc4\x8dinski je kariero za\xc4\x8del v dresu doma\xc4\x8dega mo\xc5\xa1tva Kazzinc Torpedo Ust-Kamenogorsk. Zanj je igral dve sezoni in se po kraj\xc5\xa1em obdobju na Poljskem preselil \xc4\x8dez ocean, v ameri\xc5\xa1ko AHL mo\xc5\xa1tvo Worcester IceCats. Tam je prebil dve sezoni, in ker mu preboj v ligo NHL ni uspel, se je vrnil v Evropo. Najprej je igral za rusko mo\xc5\xa1tvo Metallurg Magnitogorsk, zatem se je vrnil v domovino in bil sedem sezon na razpolago mo\xc5\xa1tvu Kazzinc Torpedo Ust-Kamenogorsk, za katerega je v preteklosti \xc5\xbee nastopil._NEWLINE_Poleti 2009 je okrepil vrste slovenskega mo\xc5\xa1tva HK Acroni Jesenice, ki je nastopalo v dveh hokejskih ligah \xe2\x80\x93 Slovenski in Avstrijski._NEWLINE_Tro\xc5\xa1\xc4\x8dinski je imel za sabo tudi dolgo reprezentan\xc4\x8dno kariero. Za kazahstansko reprezentanco je nastopil na 6 \xc4\x8dlanskih svetovnih prvenstvih in enem olimpijskem kvalifikacijskem turnirju._NEWLINE_\xc5\xa0e ne 38 let star je 21. decembra 2015 umrl zaradi sr\xc4\x8dnega napada.'